Névválasztása nem véletlen: Atlantisz a szellem virtuális kontinensére utal; születésével egyidőben és a budapesti kiadóval összehangoltan a Prágai tavasz írói Csehszlovákiában, Brünnben is létrehoztak egy kiadót hasonló célkitűzéssel és azonos névvel, bár inkább szépirodalmi súlyponttal. A két kiadó az egykori kelet-európai demokratikus ellenzéki írók, művészek, társadalomkutatók egy csoportja által 1988-ban közösen alapított frankfurti Palais Jalta Institut keretei között működött együtt.